Diari Oficial de la Generalitat Valenciana


Sumari del DOGV 4596, del 26-09-2003 (2003/10803)

RESOLUCIÓ de 16 de juny de 2003, del cap del Servei Territorial de Castelló, sobre autorització i declaració en concret d'utilitat pública de la línia aèria entre la Sociedad de Riegos Hidroagrícola i la línia del pou San Amado, al terme municipal de Vila-real (Castelló). Expedient: ATLINE/2002/272. Projecte: 280/2002.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4596

Data del DOGV
:   26-09-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/10189


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 16 de juny de 2003, del cap del Servei Territorial de Castelló, sobre autorització i declaració en concret d'utilitat pública de la línia aèria entre la Sociedad de Riegos Hidroagrícola i la línia del pou San Amado, al terme municipal de Vila-real (Castelló). Expedient: ATLINE/2002/272. Projecte: 280/2002. [2003/M10162]
  
Examinats els antecedents que hi ha en l'expedient ATLINE/2002/272 de la Unitat d'Energia i Mines, tramitat a instància de l'entitat Iberdrola Distribución Eléctrica, SAU.
  
Antecedents de fet
  
1. El 15 de gener de 2003, Iberdrola Distribución Eléctrica, SAU va sol·licitar autorització administrativa i declaració en concret d'utilitat pública del projecte d'instal·lació de la línia aèria trifàsica de 20 kV, secc. AL-110, entre la Sociedad de Riegos Hidroagrícola i la línia del pou San Amado, al terme municipal de Vila-real (Castelló), projecte número 280/2002.
  
2. Es va tramitar la corresponent informació pública del projecte i de la relació d'interessats, béns i drets afectats, tot incloent els corresponents anuncis que van ser publicats en el periòdic Mediterráneo de 31 de gener de 2003, en el Butlletí Oficial de la Província de Castelló de 15 de març de 2003 i en el Diari Oficial de la Generalitat Valenciana de 27 de març de 2003 i al tauler d'anuncis de l'Ajuntament de Vila-real.
  
Igualment, el 20 de gener de 2003 va ser tramés l'anunci a l'Ajuntament de Vila-real, perquè fóra exposat al tauler d'edictes i s'expedira la diligència d'exposició, la qual va ser tramesa a este Servei Territorial el 20 de febrer de 2003.
  
3. Amb data 18 d'octubre de 2002 es van tramitar les preceptives separates a l'Ajuntament de Vila-real i la Confederació Hidrogràfica del Xúquer.
  
La Confederació Hidrogràfica del Xúquer emeté informe condicionat; amb data 5 de novembre de 2002 se li reiterà sol·licitud d'informe a l'Ajuntament de Vila-real, amb indicació que si no s'emetia informe es consideraria que no hi havia cap objecció al projecte. L'Ajuntament de Vila-real no ha tramés cap informe.
  
4. El 6 de novembre de 2002 s'emet informe tècnic sobre la documentació presentada, en el qual consta que pot considerar-se que no s'hi han observat defectes aparents.
  
5. Amb data 28 d'abril de 2003, i abans de resoldre, sé sotmet a vista l'expedient, i es concedix un termini de 10 dies perquè els interessats aporten totes les dades que creguen convenients, i com a conseqüència d'este tràmit hi presenta al·legacions:
  
1) Javier Muñoz Melchor manifesta la seua oposició al traçat projectat i fa dues propostes que no documenta. També manifesta que no consta en l'expedient el preu dels terrenys a expropiar.
  
2) Amb data 2 de juny de 2003, este Servei Territorial requerix Javier Muñoz Melchor, perquè aporte traçat alternatiu de conformitat amb l'article 161 punt 2 del Reial Decret 1.955/2000 de l'1 de desembre.
  
3) Amb data 12 de juny, Javier Muñoz Melchor presenta nou escrit en el qual insistix en els arguments de la primera comunicació, però sense aportar el traçat alternatiu que li havia sigut requerit.
  
Fonaments de dret
  
1. Vistos els preceptes de la Llei 54/1997, de 27 de novembre, del Sector Elèctric, així com els decrets 2.617/1996, de 20 d'octubre, sobre autorització d'instal·lacions elèctriques, i 2.619/1966, de 20 d'octubre, pel qual s'aprova el reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Este Servei Territorial d'Indústria i Energia, a proposta de la unitat corresponent, resol:
  
Primer
  
Autoritzar a Iberdrola Distribución Eléctrica, SAU l'establiment d'una línia aèria trifàsica a 20 kV, secc. AL-110, entre la Sociedad de Riegos Hidroagrícola i la línia del pou San Amado, al terme municipal de Vila-real (Castelló), expedient ATLINE/2002/272, projecte 280/2002.
  
Segon
  
Desestimar les al·legacions de Javier Muñoz Melchor, en no presentar traçat alternatiu de conformitat amb l'article 161 punt 2 del Reial Decret 1.955/2000, de l'1 de desembre.
  
Tercer
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
Quart
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, tot adjuntant certificat tècnic de la instal·lació a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment de les condicions que han sigut establides per la Confederació Hidrogràfica del Xúquer.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria i Comerç (c/ Colom, 32, 46521 València), en el termini d'un mes, comptat a partir de l'endemà de la seua notificació, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), en la redacció que en fa la Llei 4/1999, de 13 de gener (BOE 12, de 14.01.1999).